b'\n_START_ARTICLE_\nBomba Est\xc3\xa9reo\n_START_PARAGRAPH_\nBomba Est\xc3\xa9reo on kolumbialainen musiikkiyhtye. Bomba Est\xc3\xa9reon musiikkia on luonnehdittu electro tropicaliksi ja psykedeeliseksi cumbiaksi, ja siin\xc3\xa4 yhdist\xc3\xa4v\xc3\xa4t perinteisen cumbian lis\xc3\xa4ksi muun muassa tekno, rap, hip hop, reggae ja Kolumbian rannikkoseutujen afrokaribialainen champeta._NEWLINE_Bomba Est\xc3\xa9reo perustettiin Bogot\xc3\xa1ssa vuonna 2005, kun basisti Sim\xc3\xb3n Mej\xc3\xada kutsui Santa Martasta kotoisin olevan Liliana Saumetin laulajaksi ja toiseksi lauluntekij\xc3\xa4ksi. Erityisesti Saumetin vaikutuksesta musiikissa alkoivat yhdisty\xc3\xa4 rap ja perinteinen karibialainen musiikki. Yhtyeen ensimm\xc3\xa4inen albumi Estalla ilmestyi vuonna 2008, mutta varsinaisena l\xc3\xa4pimurto tuli Fuego-singlen my\xc3\xb6t\xc3\xa4 vuonna 2009. Vuonna 2010  MTV:n Iggy Show\xe2\x80\x99n katsojat \xc3\xa4\xc3\xa4nestiv\xc3\xa4t Bomba Est\xc3\xa9reon  "Parhaaksi uudeksi yhtyeeksi".'